nl tr ne nl en nl pl ro en nl nl nl nl nl da en af lt en af nl nb nl fr nl en en af af af af af af af af af af de af nl nl nl es en af de af af en de af nl nl nl es en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr en pl af en en
Motorrubriek – Jaguar F-TYPE 221 kW R-DYNAMIC |
February 28, 2018 - Vervoer
Die naam Jaguar is ‘n naam so bekend in die motorwêreld, soos ‘n motor naam waaraan jy kan dink.
‘n Aantal jare gelede was die reguit ses silinder in Jaguar die enigste kragbron beskikbaar in die motor. Met die nuwe tegnologie van vandag is dit egter moontlik om uit ‘n vier silinder enjin dieselfde werkverrigting te verkry as uit ‘n ses silinder.
Onlangs is die Jaguar F-TYPE se aansig vernuwe en die koepee weergawe is meer geredelik beskikbaar as in die verlede en die vier silinder weergawe onderskei dit van die ses silinder en V8 motors met ‘n enkel uitlaatpyp wat aan die agterkant uitsteek.
Die vier silinder, twee liter,  kragbron verskaf 221 kW krag en die wringkrag is 400 Nm tussen 1500 en 4500 o.p.m. Dit word moontlik gemaak deur gebruik te maak van ‘n direkte, elektroniese brandstof inspuitstelsel met ‘n turbo aanjaer met ‘n tussenverkoeler. Die boor en slag is 83/92,3 mm. ‘n Dubbel, oorhoofse nokas met vier kleppe per silinder word gebruik en die drukverhouding is 9,5 tot 1. Die kragbron is gekoppel aan ‘n agt spoed outomatiese ratkas wat die krag oordra na die agterwiele en die oorskakeling van die ratkas verloop seepglad. Soveel so dat dit bykans nie agtergekom kan word nie.
Binne-afwerking is van hoogstaande gehalte en die Jaguar het sitplek vir slegs twee persone. Die stuurkolom is elektries verstelbaar en die instrumente is direk voor die bestuurder gemonteer en is maklik leesbaar deur die boonste gedeelte van die stuurwiel. Die sitplekke is verstelbaar en ‘n gemaklike sit posisie kan maklik ingeneem word.
Voor op die sierrooster is die bekende Jaguar embleem gemonteer met twee groot luginlate aan weerskante. Die hoofligte vorm ‘n integrale deel van die masjienkap en aan die agterkant vou die agterligte om die hoeke van die motor met ‘n drukvlerk op die bagasiebak se deksel. Wanneer die motor van alle kante, voor, aan die sykant en aan die agterkant beskou word, word die indruk geskep dat hierdie die ideale motor is vir die langpad. Padgedrag is dan ook van hoogstaande gehalte en oral waar ‘n mens jou bevind, trek die motor aandag.
Die werkverrigting is iets besonders en volgens die vervaardiger is dit in staat om van 0 tot 100km/u te versnel in 6.2 sekondes terwyl die topsnelheid 250 km/u is.
Die remvermoë van die motor is uitstekend en dit word moontlik gemaak deur 380 mm skyfremme voor en agter is 376 mm skyfremme gepas met ‘n ABS remstelsel en EBD en EBA ondersteuning in plek is dit in staat om uit 10 pletter stoppe, slegs 3,03 sekondes te neem om van af 100 km/u tot 0 km/u die voertuig tot stilstand te bring. Hulpmiddels vir die bestuurder bestaan uit onder andere elektroniese stabiliteit beheer en ander toerusting.
Hierdie is inderdaad ‘n motor vir die fynproewer en u kan dit gerus neem vir ‘n toetsrit sou u dit oorweeg om ‘n sportmotor aan te skaf.
Ekonomiese aanduiders : 3 April 2018 (oggend)
Moeder van die buitebande sterf
Oorspandering van staat kos verbruiker
Generaal aangekla van haatspraak
Gekwalifiseerde Loodgieter in die Pretoria/ Tshwane metro area, Geblokte afvoerpype, Geyser onderhoud en Solar Geyser herstelwerk of nuwe installasie, waterpyp lekkasies, nuwe toilet installasies, baddens ens. Skakel cls- Plumbers en of vra vir Steve by 079 024 6293 of 064 825 6837/ 064836 7853 of stuur n E-Pos aan clsplumbers@gmail.com vir n kwotasie.
Kategorie Select Category Briewe Buitelandse nuus Ekonomie Grapkas Menings Nuus Redaksioneel Sport Uit die Woord Vervoer Vir die dames Wetenskap en tegnologie
Argiewe Select Month April 2018 February 2018 January 2018 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017
Ekonomiese aanduiders : 3 April 2018 (oggend)
Moeder van die buitebande sterf
Oorspandering van staat kos verbruiker
Generaal aangekla van haatspraak
Alle artikels, briewe, standpunte en kommentare van lesers wat op Die Vryburger se webblad of elders gepubliseer word is geskryf deur onafhanklike lesers. Die siening, mening, standpunte en kommentare van lesers wat in hierdie afdeling gepubliseer word is hulle eie en verteenwoordig nie noodwendig die siening van Die Vryburger se redakteurs en eienaars nie. Die Vryburger se redakteurs behou die reg voor om enige deel van sulke bydraes te verwyder sonder kennisgewing aan die skrywer daarvan of aan enige iemand anders.
Max Magazine Theme was created by